b'\n_START_ARTICLE_\nCrna ru\xc5\xbea (televizijska serija)\n_START_SECTION_\nMjesto radnje\n_START_PARAGRAPH_\nVe\xc4\x87ina radnje se odvija u malenome mjestu Halfeti u jugoisto\xc4\x8dnoj Turskoj, no dio radnje se odvija i u Istanbulu, Gaziantepu, Adani i Ankari.\n_START_SECTION_\nRadnja serije\n_START_PARAGRAPH_\nDosad su snimljene tri sezone, a trenutno se snima \xc4\x8detvrta sezona koja je u Turskoj zapo\xc4\x8dela 2. listopada 2015. godine.\n_START_SECTION_\nSezona 1\n_START_PARAGRAPH_\nObitelj \xc5\x9eamverdi je najmo\xc4\x87nija obitelj u malom mjestu Halfeti te se bavi proizvodnjom pistacija. Glava obitelji je Mehdi \xc5\x9eamverdi koji sa suprugom Kadriye ima dva sina\xc2\xa0: Kendala i Murata te k\xc4\x87erku Melek. Kendal je uvijek bio ljubomoran na svoga brata Murata, koji je oduvijek bio omiljeni sin, jer je uspio obitelji osigurati zdravog mu\xc5\xa1kog nasljednika dok Kendalov jedini sin Asim, kojeg mu je rodila prva \xc5\xbeena Emine, boluje od cerebralne paralize. Kendalova ljubomora je toliko rasla da je pozvao Murata na brod te ga izudarao i bacio u Eufrat. Kendal je o\xc5\xbealo\xc5\xa1\xc4\x87enoj obitelji rekao da se Murat ubio. Nakon \xc5\xbealosne vijesti u konak obitelji \xc5\x9eamverdi dolazi Muratova \xc5\xbeena iz Istanbula Ebru sa svoje troje djece: Adom, Mayom i Ruzgarom koja nije znala za suprugovu drugu obitelj. Njezin dolazak jako pogodi Narin, Muratovu prvu \xc5\xbeenu koju je Murat napustio zbog Ebru i njenog i Muratovog sina Barana. Odmah izbija sukob izme\xc4\x91u Kendala i Ebru te ona odlu\xc4\x8duje ostati u Halfetiju. No, ono \xc5\xa1to Ebru ne zna je da je Muratov i Narinin sin Baran zapravo njen davno izgubljeni sin za kojeg joj je Murat rekao da je mrtav. Mehdi je odlu\xc4\x8dio da njegov unuk Baran ostane u konaku udaljen od svoje biolo\xc5\xa1ke majke Ebru koja je zato vreme u Istanbulu.\n_START_SECTION_\nSezona 2\n_START_PARAGRAPH_\nU drugoj sezoni Kendal nastavlja poku\xc5\xa1avati otjerati Ebru iz konaka, ali ona mu se suprotstavlja uz pomo\xc4\x87 Firata, Narininog brata kojeg mu\xc4\x8di gri\xc5\xbenja savjest jer zna da je Baran Ebruin sin. Ebru polagano zadobija naklonost Barana, za kojeg ne zna da joj je sin, i drugih \xc5\xbeena u konaku te ih ohrabruje da se suprotstave Kendalu. U me\xc4\x91uvremenu Kendalova ljubavnica Sibel ostaje trudna sa sinom te ju Kendal dovodi u konak na u\xc5\xbeas svoje druge \xc5\xbeene Ozlem koja nosi k\xc4\x87erku. U jednoj nasilnoj sva\xc4\x91i Ozlem gubi bebu i zaklinje se na osvetu Kendalu i Sibel. Za to se vrijeme Ebruine k\xc4\x87erke, Ada i Maya, prilago\xc4\x91avaju na \xc5\xbeivot u novom okru\xc5\xbeenju, ali \xc4\x87e im planove pomutiti misteriozni motorist Serdar u kojeg se obje zaljubljuju. Otkriva se da je Murat \xc5\xbeiv, ali te\xc5\xa1ko ranjen i da se planira osvetiti Kendalu. Sezona zavr\xc5\xa1ava kad majka Kadriye otkrije da je Kendal napao Murata te ga odvodi na zaba\xc4\x8denu stijenu s namjerom da ga ubije.\n_START_SECTION_\nSezona 3\n_START_PARAGRAPH_\nKendal se jo\xc5\xa1 jednom izvla\xc4\x8di iz nevolje te uspijeva uvjeriti \xc4\x8ditavu obitelj u svoju nevinost. Murat umire od ozljeda koje mu je Kendal nanio. Firat pak saznaje da je Kendal kriv za Muratovu smrt te odlu\xc4\x8di kona\xc4\x8dno re\xc4\x87i Ebru istinu o Baranu, no Kendal ga ubije prije nego \xc5\xa1to to uspije napraviti. U Halfetiju se pojavljuje Kadriyina davno otu\xc4\x91ena sestra Fikriye te njen sin Kenan. No, Fikriye krije mra\xc4\x8dnu tajnu. Kenan je zapravo Mehdijev sin. Fikriye je saznala da boluje od raka i da su joj dani odbrojeni te je odlu\xc4\x8dila sve priznati sestri i moliti za oprost. Kenan se, pak, \xc5\xbeeli osvetiti Kendalu zbog Muratovog i Firatovog ubojstva. S druge strane, Firatova smrt i konstantni strah da \xc4\x87e njena tajna biti otkrivena, potpuno izlu\xc4\x91uju Narin te ona u naletu bijesa izbode Ebru no\xc5\xbeem. Premda joj to Ebru velikodu\xc5\xa1no opra\xc5\xa1ta te \xc4\x8dak la\xc5\xbee na sudu, Narin svim silama poku\xc5\xa1ava razdvojiti Ebru i Barana koji se sve vi\xc5\xa1e zbli\xc5\xbeavaju. U finalu sezone majka Kadriye kona\xc4\x8dno otkriva Ebru da je Baran njen sin.\n_START_SECTION_\nSezona 4\n_START_PARAGRAPH_\nEbru sad zna da je Baran njen sin, ali ju Narin na sve na\xc4\x8din poku\xc5\xa1ava sprije\xc4\x8diti da otkrije Baranu istinu. Poku\xc5\xa1ala ju je ubiti te je nagovorila Kendala da Mayu la\xc5\xbeno okrivi da dila drogu kako bi u\xc5\xa1utkala Ebru. Na koncu majka Kadriye, koju mu\xc4\x8di krivica, otkriva Baranu da je Ebru njegova majka. Baran je razapet izme\xc4\x91u dvije majke koje se \xc5\xbeestoko bore za njegovu naklonost. Ebru mu\xc4\x8di i Ada, koja je bijesna na nju jer je zanemarila svoju ostalu djecu dok se bavila Baranom. Kendal i Kenan nastavljaju svoj rat te Kenan uspijeva odvojiti Kendala od Sibel i njihovog sina Mehdija. No, Kendal se uspijeva dokopati svih dokaza koje Kenan ima protiv njega u vezi Muratovog i Firatovog ubojstva. Ozlem saznaje da je trudna iako je smatrala da je to nemogu\xc4\x87e, a na vidjelo po\xc4\x8dinje izlaziti stara Kadriyina tajna kao i pravi razlog Asimove invalidnosti. Melek se zaljubila u Sabrija, Ozleminog brata koji je zakleti Kendalov neprijatelj i bjegunac pred zakonom. No, Kendal ju odlu\xc4\x8duje udati za Merdana, sina svog poslovnog partnera Rustema. Merdan je psihopat koji ubija Sabrija pred Melekinim o\xc4\x8dima. Ona se zaklinje na osvetu i pristaje se udati za Merdana kojeg ubija na dan vjen\xc4\x8danja nakon \xc4\x8dega po\xc4\x8dini samoubojstvo skokom s litice. Pravi razlog Asimove invalidnosti je taj kad je Asim pao niz stepenice, pao je dok je tr\xc4\x8dao. Jurio ga je Kendal, njegov otac. Asim je snimio svog oca kako ubija njegovog djeda. Razlog je Kendal, kad Emine sazna da je Asim zbog njega postao invalid, poku\xc5\xa1a\xc4\x87e da ga ubije.'